ଟ୍ରାବେକ୍ଟେଡିନ, ୟୋଣ୍ଡେଲିସ ଏକ ବେପାର ନାମ, ହେଉଛି ଏକ ଔଷଧ ଯାହା ଆଗେଇଯାଇଥିବା କୋମଳ-ତନ୍ତୁ ସାର୍କୋମା ଏବଂ ଓଭାରି କର୍କଟ ରୋଗମାନଙ୍କର ଚିକିତ୍ସା ପାଇଁ ବ୍ୟବହୃତ ହୁଏ । ଅନ୍ୟ କୌଣସି ଚିକିତ୍ସା ପ୍ରଭାବଶାଳୀ ନ ହେଲେ ଏହା ବ୍ୟବହୃତ ହୁଏ । ଏହା ଏକ ଶିରାରେ ଧୀରେ ଧୀରେ ଇଞ୍ଜେକସନ ଆକାରରେ ଦିଆଯାଏ । ପାର୍ଶ୍ୱ ପ୍ରତିକ୍ରିୟାର ବିପଦକୁ ହ୍ରାସ କରିବା ପାଇଁ ଡେକ୍ସାମେଥାଜୋନ ବ୍ୟବହୃତ ହୁଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ସ୍ୱଳ୍ପ ରକ୍ତ ନିଉଟ୍ରୋଫିଲ୍ ସ୍ତର, ବାନ୍ତି, ଯକୃତ ସମସ୍ୟା, ସ୍ୱଳ୍ପ ଲାଲ ରକ୍ତ କଣିକା ସ୍ତର, ଥକାପଣ, କମ ପ୍ଲାଟେଲେଟ ସ୍ତର ଏବଂ ତରଳ ଝାଡ଼ା ହୋଇପାରେ । ଅନ୍ୟ ପାର୍ଶ୍ୱ ପ୍ରତିକ୍ରିୟାରେ ରାବଡୋମାୟୋଲାଇସିସ, ହୃଦ୍‌ପାତ ଏବଂ ପ୍ରଜନନ କ୍ଷମତା ହ୍ରାସ ହୋଇପାରେ । ଗର୍ଭାବସ୍ଥାରେ ବ୍ୟବହାର କଲେ ଶିଶୁର କ୍ଷତି ହୋଇପାରେ । ଔଷଧ ଯୋଗୁଁ ୨% ଲୋକଙ୍କର ମୃତ୍ୟୁ ଘଟିଥାଏ । ଏହା ଏକ ଆଲକିଲେଟିଂ ଏଜେଣ୍ଟ। ୨୦୦୭ ମସିହାରେ ୟୁରୋପରେ ଏବଂ ୨୦୧୫ରେ ଯୁକ୍ତରାଷ୍ଟ୍ରରେ ଚିକିତ୍ସା ବ୍ୟବହାର ପାଇଁ ଟ୍ରାବେକ୍ଟେଡିନ୍ ଅନୁମୋଦିତ ହୋଇଥିଲା । ଏହା ପ୍ରଥମେ ୨୦୦୧ରେ ୟୁରୋପରେ ଏକ ଅନାଥ ଔଷଧ   ଭାବରେ ନାମିତ ହୋଇଥିଲା । ଯୁକ୍ତରାଜ୍ୟରେ ୨୦୨୧ ଏହାର ୧ ମିଗ୍ରାର ମୂଲ୍ୟ ୧୪୦୦ ପାଉଣ୍ଡ ଥିଲା । ଯୁକ୍ତରାଷ୍ଟ୍ରରେ ଏହି ରାଶିର ମୂଲ୍ୟ ପ୍ରାୟ ୩୨୫୦ ଡଲାର ଅଟେ । ଏହା ମୂଳତଃ ଏକ ସମୁଦ୍ର ସ୍କ୍ୱିର୍ଟରୁ   ଉତ୍ପନ୍ନ ହୋଇଥିଲା ।